b'\n_START_ARTICLE_\nPoezije (France Pre\xc5\xa1eren)\n_START_PARAGRAPH_\nPoezije je naslov zbirke izbranih Pre\xc5\xa1ernovih pesmi, ki je iz\xc5\xa1la decembra 1846 z letnico 1847. Pre\xc5\xa1eren je pesmi, ki jih je uvrstil v zbirko, skrbno izbral. Vanjo je uvrstil tudi Zdravljico. Na Dunaju je moral zaprositi za odobritev tiskanja, kar je bilo v tedanji Avstriji obi\xc4\x8dajno. Takratni cenzor na Dunaju za slovenska besedila je bil Fran Miklo\xc5\xa1i\xc4\x8d. Cenzor se z objavo tretje kitice Zdravljice ni strinjal in Pre\xc5\xa1eren je zato \xc4\x8drtal iz prvotne izdaje Poezij celotno Zdravljico. Prav tako je zabrisal akrostih v Sonetnem vencu.'